شەمدین ساکێک

شەمدین ساکێک (١٩٥٩، گوندی زینگۆکا لە مووش، تورکیا) نازناوی سیمۆ یان پارماکسیز زەکی (زەکی بێ پەنجە)ی لێنراوە بەھۆی لەدەستدانی پەنجەیەکی لە کاتی ھەڵدانی مووشەکدا، فەرماندەی پێشووی ھێزە سەربازییەکانی پەکەکە بوو. زیاتر بە بۆسەی پەکەکە لە ٢٤ی ئایاری ١٩٩٣ ناسراوە کە خۆی ڕێکخستبوو، لە دوای دەستگیرکردنی لەلایەن ھێزەکانی تورکیاوە لە ساڵی ١٩٩٨ زیندانی کراوە، شایەتحاڵی سەرەکییە لە دادگاییکردنی ئەرگینکۆن.

 پاشخان 
لە لێدوانەکانیدا لە دادگاییکردنی ئەرگینکۆن لە ساڵی ٢٠١٢دا، ئاماژەی بەوە کردووە کە لە ساڵی ١٩٧٩ بووەتە ھاوسۆزی پەکەکە و لە دوای کودەتاکەی ساڵی ١٩٨٠ لە تورکیا پەیوەندی بەوانەوە کردووە، وەک ڕێگەیەک بۆ جێھێشتنی وڵات دوای ناکۆکی لەگەڵ باوکی کە تەقەی لێکرد و برینداری کرد.http://www.todayszaman.com/news-297273-secret-witness-reveals-identity-shady-ties-between-pkk-and-ergenekon.html https://www.hurriyet.com.tr/gundem/sakik-babasini-bile-vurmus-39014575

 بۆسەی ساڵی ١٩٩٣ 
دواتر ساکێک بانگەشەی ئەوەی کرد کە فەرماندە سەربازییەکان ئاگاداری بۆسەی پەکەکە بوون لە ٢٤ی ئایاری ١٩٩٣ و بە ئەنقەست سەربازەکانیان بێ چەک و پاسەوانی بەجێھێشت. و گرووپێکی ناو سوپای بە ناوی گرووپی لێکۆڵینەوەی ڕۆژھەڵات دەستنیشان کرد (Doğu Çalışma Grubu) و ڕای گەیاند کە بۆسەکەیان وەک بەشێک لە پلانەکانی کودەتاکە بەکارھێناوە. عەبدوڵڵا ئۆجەلان بانگەشەی ئەوە دەکات کە ساکێک لە ساڵی ١٩٩٣ لە چوارچێوەی ھەوڵێکی ئەرگینکۆن بۆ تێکدانی پڕۆسەی ئاشتی ئەوکاتەی لە نێوان پەکەکە و حکوومەتی تورکیادا فەرمانی بە دانانی بۆسە داوە و دەشڵێت ساکێک لەلایەن ئەرگینکۆنەوە بەکارھێنراوە.http://www.todayszaman.com/news-282185-ex-pkk-commander-sakik-blames-military-junta-for-deaths-of-33-soldiers.html http://www.todayszaman.com/news-196589-sakik-questioned-over-killings-of-33-soldiers.html http://www.todayszaman.com/news-160815-sakik-plotted-killings-of-33-soldiers-upon-ergenekon-order.html 

 دەستگیرکردن 
لە ساڵی ١٩٩٨ لە لایەن ھێزەکانی تورکیا لە ھەرێمی کوردستان گیرا، دوای ئەوەی لە پارتی کرێکارانی کوردستان جیابووەوە. ھەندێک سەرچاوە باس لەوە دەکەن کە ئۆپەراسیۆنی موراد لە ساڵی ١٩٩٨ کە دوای ماوەیەکی کەم لە گرتنی ساکێک دەستی پێکردبوو، بەشێکی لەسەر بنەمای ئەو زانیاریانە بوو کە لە ساکێکەوە دەستیان کەوتووە. ساڵی ١٩٩٩ سزای لەسێدارەدانی بەسەردا سەپێندرا، بەڵام دوای ئەوەی تورکیا سزای لەسێدارەدانی ھەڵوەشاندەوە، سزاکە گۆڕدرا بۆ زیندانی ھەتاھەتایی.https://www.nytimes.com/1998/04/15/world/turkish-commandos-capture-a-kurdish-leader-in-raid-into-iraq.htmlhttps://www.hurriyetdailynews.com/https://www.nationalturk.com/en/senior-pkk-leader-sakik-informant-secret-witness-in-turkey-ergenekon-coup-case-27699/
 کتێبەکان 
 Apo, Şark Yayınları, 2005.
 Şemdin Sakık anlatıyor : Kobralar üzerimize gelince aklımızı kaçırıyorduk / Tuncer Günay, Doğan Kitap 2007.
 Eski Bir Militanın Kaleminden Şiddetin Sefaleti, Lagin Yayınları / Araştırma-İnceleme Dizisi 2010
 İhanetin Tarihi, Yakın Plan Yayınları / Türkiye Siyaseti Dizisi 2010
 İmralı'da Bir Tiran: Abdullah Öcalan, Togan Yayıncılık 2012
 سەرچاوەکان 

پۆل:لەدایکبووانی ١٩٥٩
پۆل:ئاپۆییستەکان
پۆل:زیندووان
پۆل:ئەندامانی پارتی کرێکارانی کوردستان
پۆل:کوردەکانی باکووری کوردستان